Diari Oficial de la Generalitat Valenciana


Sumari del DOGV 4337, del 17-09-2002 (2002/9685)

RESOLUCIÓ de 10 de juliol de 2002, del conseller d'Obres Públiques, Urbanisme i Transports, per la qual s'aprova definitivament la modificació Cárcel Modelo del Pla General d'Ordenació Urbana de València.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4337

Data del DOGV
:   17-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9685


Data del document
:   10-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 10 de juliol de 2002, del conseller d'Obres Públiques, Urbanisme i Transports, per la qual s'aprova definitivament la modificació Cárcel Modelo del Pla General d'Ordenació Urbana de València. [2002/9685]
  
Vist l'expedient relatiu a la modificació Cárcel Modelo del Pla General d'Ordenació Urbana de València, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en la sessió realitzada el dia 29 de juny de 2001, on després del pertinent període d'exposició pública, en el qual es van presentar dos al·legacions, el va aprovar provisionalment el mateix òrgan amb data 27 de març de 2002. L'expedient complet va tindre entrada en el Registre de la Comissió Territorial d'Urbanisme de València amb data 23 d'abril de 2002.
  
Segon
  
El projecte consta de memòria informativa i justificativa, plànols d'informació i d'ordenació i annexos.
  
Tercer
  
Durant la tramitació de l'expedient es va sol·licitar informe a la Direcció General de Transports de la Conselleria d'Obres Públiques, Urbanisme i Transports, i a la Unitat de Patrimoni de la Conselleria de Cultura i Educació. S'ha rebut informe d'este últim, emés amb data 28 de febrer de 2002, en sentit favorable.
  
Quart
  
El municipi de València té un Pla General d'Ordenació Urbana aprovat definitivament per la Comissió Territorial d'Urbanisme amb data 28 de desembre de 1988.
  
Cinqué
  
La Comissió Territorial d'Urbanisme de València, en la sessió realitzada el 27 de juny de 2002, va acordar informar favorablement sobre la modificació Cárcel Modelo del Pla General d'Ordenació Urbana de València, i va proposar que s'elevara al conseller d'Obres Públiques, Urbanisme i Transports proposta d'aprovació definitiva.
  
Fonaments de dret
  
Primer
  
La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
Respecte a la documentació està completa, als efectes del compliment del que preceptua l'article 27 de la Llei Reguladora de l'Activitat Urbanística.
  
Tercer
  
Quant al fons de l'assumpte, l'objecte de la modificació és alterar els usos establits per al sòl dotacional identificat en el Pla General d'Ordenació Urbana com a GSP-2/121 €antiga presó model-. En concret es pretén:
  
1. Que a la parcel·la objecte d'estudi, la qual està classificada en el Pla General d'Ordenació Urbana de València com a sòl urbà i qualificada d'ús dotacional sociocultural, se li addicione l'ús dotacional administratiu.
  
2. Canviar el nivell de protecció de la parcel·la, que passa de nivell 1 ?protecció monumental-, a nivell 2-protecció estructural-.
  
3. Modificar les alineacions.
  
4. Establir una ordenança específica per a la parcel·la en qüestió, mantenint vigent l'article 6.71.5 (Condicions específiques dels sistemes generals), els paràmetres del qual són els següents:
  
PARÀMETRES Art.6.71.5 Modificació
  
Ocupació 70% 70%
  
Edificabilitat neta 2,20 m²t/m²s 2,11 m²t/m²s
  
Nombre de plantes VI XVI
  
Alçària màxima 25,30 m 63 m
  
La modificació es justifica per la necessitat d'implantar en la zona un gran equipament administratiu. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vists els preceptes legals citats i la resta de general i pertinent aplicació, i de conformitat amb l'Acord de la Comissió Territorial d'Urbanisme de València, resolc:
  
Aprovar definitivament la modificació Cárcel Modelo del Pla General d'Ordenació Urbana de València.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administratiu, de 13 de juliol de 1998.
  
Tot això, sense perjuí que es puga interposar qualsevol altre recurs que s'estime oportú.
  
València, 10 de juliol de 2002.- El conseller d'Obres Públiques, Urbanisme i Transports: José Ramón García Antón.